


Pamokos tema: 5 geriausi Vilniaus muziejai. Gidas turistams
Klausimas:  Kaip, naudojantis anglų kalba ir skaitmeninėmis priemonėmis, sukurti patrauklų turistinį gidą po Vilniaus muziejus skirtingų pomėgių lankytojams? 
Temos BUP: Rašytinio teksto supratimas (skaitymas). Sakytinio teksto produkavimas (kalbėjimas). Tikslinis dalyvavimas pokalbyje siekiant bendro rezultato. Teksto mediacija. Parenka ir derina įvairias skaitmenines technologijas. Kuria skaitmeninį turinį, naudoja įvairias priemones.
Tikslas: Ugdyti mokinių gebėjimą vartoti anglų kalbą autentiškoje miesto aplinkoje, tyrinėjant Vilniaus muziejus, renkant informaciją apie jų ekspozicijas, kultūrinę vertę ir lankymo galimybes bei kuriant turistams skirtą informacinį leidinį anglų kalba.
Uždaviniai:
1. Mokiniai, dirbdami grupėse, suras ir atrinks svarbiausią informaciją apie pasirinktą Vilniaus muziejų ieškodami informacijos apie jį muziejaus informacinėje lentoje, lankstinukuose prie kasų, tada, kritiškai įvertinę ir atrinkę informaciją, anglų kalba sukurs turistinį gidą, skirtą skirtingų pomėgių miesto svečiams.
2. Lavins kritinį mąstymą ir mokysis atsirinkti informaciją naudodamiesi oficialiais muziejų tinklalapiais surinktos informacijos patikslinimui ir papildymui.
3. Parengs trumpą turistinį aprašymą anglų kalba, vartodami teminį žodyną bei modalinius veiksmažodžius can, could, should, might, must, skirtus rekomendacijoms teikti.
4. Pristatys savo sukurtą turistinį gidą, argumentuos pasirinkimus, atsakys į bendraklasių klausimus bei įsivertins savo ir grupės darbą.
Kompetencijos:  
Komunikavimo kompetencija – mokiniai renka, supranta ir perteikia informaciją anglų kalba, diskutuoja, argumentuoja savo nuomonę, kuria informacinį tekstą bei pristato jį auditorijai.
Pažinimo kompetencija – analizuoja įvairius informacijos šaltinius, atrenka svarbiausius faktus, susipažįsta su Vilniaus kultūros paveldu ir muziejų įvairove.
Kūrybiškumo kompetencija – kuria turistinį lankstinuką ar skaitmeninį gidą, parenka tinkamiausią informaciją, iliustracijas ir rekomendacijas skirtingoms lankytojų grupėms.
Kultūrinė kompetencija – pažįsta miesto kultūrinį gyvenimą, muziejų reikšmę visuomenei, vertina istorijos, meno ir mokslo paveldo svarbą bei ugdo pagarbą kultūros vertybėms.
Socialinė, emocinė ir sveikos gyvensenos kompetencija – bendradarbiauja grupėse, pasiskirsto atsakomybėmis, priima bendrus sprendimus, mokosi kultūringo bendravimo viešojoje miesto erdvėje.
Skaitmeninė kompetencija – naudoja mobiliuosius įrenginius informacijos paieškai, vertina informacijos patikimumą.
Priemonės:   
· Darbo lapai grupėms (Museum Research Worksheet);
· Rašikliai, segtuvai ar kieti pagrindai rašymui lauke;
· Google Maps maršrutui ir muziejų vietoms nustatyti;
· Mobilieji telefonai arba planšetės su interneto prieiga;
· Oficialios muziejų svetainės internete;
· Vertinimo ir įsivertinimo lapai.
Vertinimas:  
Formuojamasis. Vertinami: gebėjimas bendradarbiauti grupėje, informacijos atranka ir tikslumas, anglų kalbos vartojimas bendraujant grupėje ir pristatant informaciją, modalinių veiksmažodžių vartojimas rekomendacijose, sukurto produkto turistui kokybė.
Baigus projektą klasėje galima taikyti ir tarpusavio vertinimą pagal iš anksto pateiktą vertinimo lentelę.
Metodai:   
· Patyriminis mokymasis miesto aplinkoje;
· Tyrinėjimu grįstas mokymasis;
· Projektinis darbas;
· Bendradarbiavimo metodas („Mokiniai moko mokinius");
· Informacijos paieška ir analizė;
· Diskusija;
· Kūrybinis skaitmeninio produkto kūrimas ( galima papildoma veikla grįžus į mokyklą);
· Refleksija ir įsivertinimas.
Vieta: Vilniaus senamiestis. Pamoka pradedama Katedros aikštėje, iš kurios atsiveria galimybė aptarti skirtingų tipų muziejus. Toliau mokiniai dirba miesto centre ir pasirenka vieną iš netoliese esančių muziejų arba renka informaciją apie jį naudodamiesi oficialiais interneto šaltiniais.  
Klasė: 7, 8 
Veiklos:
Pamoka prasideda Katedros aikštėje, kur mokiniai apžiūri aplink esančius kultūros objektus ir aptaria, kodėl vienoje miesto vietoje susitelkę tiek daug skirtingų muziejų. Diskusijos metu mokiniai dalijasi savo patirtimi: kaip dažnai lankosi muziejuose, kuriuose yra buvę, kokie muziejai jiems paliko didžiausią įspūdį ir kodėl. Siūloma rinktis iš netoliese esančių muziejų: Valdovų rūmai, Lietuvos nacionalinis muziejus, Bažnytinio paveldo muziejus, Žaislų muziejus, MO muziejus, Energetikos ir technikos muziejus, Iliuzijų muziejus, Pinigų muziejus, Okupacijų ir laisvės kovų muziejus, Geležinkelių muziejus.
Mokytojas atkreipia dėmesį, kad muziejai skirti labai skirtingiems lankytojams – vieni domisi istorija, kiti menu, technologijomis, pinigų istorija, vaikų edukacija ar interaktyviomis ekspozicijomis. Mokiniai aptaria, kuo skiriasi įvairūs muziejai ir kokiai auditorijai jie būtų įdomiausi.
Toliau mokiniai suskirstomi į 3–5 grupes. Kiekviena grupė gauna/pasirenka vieną netoliese esantį muziejų, kurį tyrinės. Ieško informacijos apie pasirinktą muziejų jo informacinėje lentoje, lankstinukuose prie kasų, teiraujasi informacijoje, o tada, kritiškai įvertinę ir atrinkę informaciją, anglų kalba kuria turistinį gidą, skirtą skirtingų pomėgių miesto svečiams.
Grupės renka informaciją pagal vienodą struktūrą: muziejaus pavadinimas; vieta; darbo laikas; bilieto kaina;  ką galima pamatyti; kam muziejus labiausiai tinka; trys įdomūs faktai; grupės rekomendacija.
Surinktą informaciją mokiniai pateikia anglų kalba. Rekomendacijose jie privalo pavartoti modalinius veiksmažodžius: You can… You could…You should...You might...It is a must-see because...
Taip pat kiekviena grupė sudaro 3–5 naujų žodžių žodynėlį, susijusį su muziejaus ekspozicija. Greta angliško žodžio pateikiamas trumpas paaiškinimas anglų kalba (definicija), tarimas ir lietuviškas vertimas.
Išklausomi grupių pristatymai, išsirenkamas vienas muziejus kurį dauguma norėtų aplankyti, reflektuojamas savo ir grupės darbas.
Pamoką galima pratęsti sugrįžus į mokyklą ( kitą dieną ) ir perkelti surinktą informaciją sukuriant turistams skirtą virtualų informacinį produktą. Jis pasirinktinai gali būti kuriamas Canva aplinkoje su paveikslėliais, aktyviomis muziejų nuorodomis;ar  kuriamas Book Creator puslapis arba bendras klasės Padlet. Kiekviena grupė įkelia trumpą muziejaus aprašymą, nuotraukas, žemėlapį, įdomius faktus ir savo rekomendacijas.
Įtrauktis:
Grupės sudaromos mišriu principu, kad mokiniai galėtų vieni kitiems padėti atliekant užduotis ir priimant sprendimus. Atsakomybės grupėje paskirstomos pagal mokinių gebėjimus ir stipriąsias puses (informacijos ieškotojas, fotografas, tekstų rengėjas, dizaineris, pristatytojas).
SUP mokiniams pateikiami aiškūs darbo lapai su konkrečiais klausimais ir sakinių pradžiomis, padedančiomis formuluoti aprašymus anglų kalba. Esant poreikiui galima pateikti svarbiausią teminį žodyną bei pavyzdinius sakinius su modaliniais veiksmažodžiais.
Gabesni mokiniai skatinami papildomai surasti informacijos apie muziejaus architektūrą, įkūrėjus, svarbiausius eksponatus ar istorinius faktus, taip pat palyginti savo muziejų su kitu Vilniaus muziejumi ir argumentuoti, kuo jie skiriasi.

	Trukmė
	       Turinys
	Pastabos

	Pamokos dalis: įvadinė

	15 min.

	Pamoka pradedama Katedros aikštėje. Mokytojas pakviečia mokinius apsidairyti aplink ir užduoda klausimą: "Why do you think so many museums are located here?" Mokiniai pastebi aplink esančius muziejus, ieško jų Google Maps programoje ( Netoliese randami: Valdovų rūmai, Lietuvos nacionalinis muziejus, Bažnytinio paveldo muziejus, Žaislų muziejus, MO muziejus, Energetikos ir technikos muziejus, Iliuzijų muziejus, Pinigų muziejus, Okupacijų ir laisvės kovų muziejus, Geležinkelių muziejus ) ir svarsto, kuo jie skiriasi. Vyksta trumpa diskusija anglų kalba: How often do you visit museums? What was the last museum you visited? What did you like? Would you recommend it? What kind of museums do you enjoy most? Mokytojas pristato pamokos tikslą – sukurti turistams skirtą gidą apie įdomiausius Vilniaus muziejus. Mokiniai suskirstomi į 3–5 grupes, kiekviena grupė gauna/pasirenka vieną muziejų tyrinėjimui. 
	Prieš pradedant darbą trumpai apžvelgiama Katedros aikštė ir aplinkiniai kultūros objektai. Jei reikia, mokytojas primena saugaus elgesio mieste taisykles ir susitaria dėl susitikimo vietos bei laiko. 

	Pamokos dalis: mokymosi veiklos

	35 min.


















25 min.
	Darbas grupėse. Google žemėlapio pagalba pasitrenkamas  netoliese esantis muziejus. Grupė nuėjusi prie jo apžiūrii pastatą, informacinius stendus, nufotografuoja aplinką, pasirenka lankstinukų, pakalbina darbuotojus informacijoje. Grupės pildo darbo lapą pagal vienodą struktūrą: Museum name, Location, Entrance fee, Opening hours, What can visitors see?, Who is this museum for?, Three interesting facts.
Grupės pateikia 3–5 teminius žodžius su paaiškinimais anglų kalba (definicija), tarimu ir lietuvišku vertimu. Rekomendacijose mokiniai privalo pavartoti modalinius veiksmažodžius: You can… You could… You should… Visitors might enjoy… It is a must-see because… Grupės pasiskirsto atsakomybėmis (informacijos ieškotojas, teksto rengėjas, dizaineris, kalbos redaktorius, nuotraukų autorius).  
Pamokos pabaigoje mokiniai gali pasitikslinti ir papildyti surinktą informaciją ieškodami informacijos oficialiose muziejų interneto svetainėse  mobiliais telefonais.
Mokytojas konsultuoja grupes, padeda atrinkti patikimus informacijos šaltinius, skatina bendrauti anglų kalba, padeda taisyklingai formuluoti sakinius, skatina vartoti naują teminį žodyną. 
Muziejų pristatymai visoms grupėms. Mokiniai susirenka sutartoje vietoje Katedros aikštėje ir trumpai aptaria dienos veiklą. Kiekviena grupė pasako po kelis naujus faktus, kuriuos sužinojo apie savo muziejų ir po kelis įdomiausius/raktinius naujus angliškus žodžius.  Aptariama, kuo muziejai skiriasi ir kokiems lankytojams jie būtų patraukliausi. Išrenkamas vienas muziejus kuriame dauguma norėtų apsilankyti (siūloma apsilankyti jame kitą kartą nemokamai, užsakant per Kultūros paso edukacijas )
Pamoką galima pratęsti sugrįžus į mokyklą ( kitą dieną ) ir perkelti surinktą informaciją sukuriant turistams skirtą virtualų informacinį produktą. Jis pasirinktinai gali būti kuriamas Canva aplinkoje su paveikslėliais, aktyviomis muziejų nuorodomis; ar  kuriamas Book Creator puslapis arba bendras klasės Padlet. Kiekviena grupė įkelia trumpą muziejaus aprašymą, nuotraukas, žemėlapį, įdomius faktus ir savo rekomendacijas. Atliekami pristatymai, skatinamas įsivertinimas ir vertinamas pagal aukščiau pateiktus kriterijus, reflektuojama.

	Kiekvienas mokinys gauna darbo lapą. Rekomenduojama naudotis informaciniais stendais prie muziejų anglų kalba. 

	Pamokos dalis: apibendrinimo ir įsivertinimo

	15 min.
	Refleksija. Mokiniai atsako į klausimus: What surprised you today? What was the easiest task? What was the most difficult? Which museum would you personally like to visit? Why? Mokiniai įsivertina savo ir grupės darbą.

	Vertinama individuali pažanga, bendradarbiavi-mas, aktyvus dalyvavimas ir gebėjimas taikyti anglų kalbą autentiškoje situacijoje. Refleksijai galima naudoti „Baik sakinį“ , „Grandinėlės metodą“ (kai mokiniai iš eilės įvardija tai, ką prisimena iš pristatymų ) ar tiesiog aptarti užpildytus refleksijos lapus.

